નવેમ્બર મહિનામાં અમેરિકન નાગરિકો પોતપોતાના રાજ્યમાં પ્રેસિડેન્ટ ઈલેક્શનમાં પોતાનો વોટ આપીને એમને કયો ઉમેદવાર પસંદ છે એ જણાવે છે. પણ તેઓ એને ચૂંટતા નથી. એ પોતાના ઉમેદવારને પોતાના રાજ્યમાં બહુમતી આપીને એ પાર્ટીના નક્કી કરેલા ઈલેક્ટોરલને જ પ્રેસિડેન્ટ ચૂંટવાનો અધિકાર આપે છે. બીજા શબ્દોમાં કહીએ તો ન્યુ જર્સીમાં જો નાગરિકો ડેમોક્રેટિક ઉમેદવારને 50%થી વધુ બહુમતીથી વોટ આપે તો ન્યુ જર્સીના બંને પોલીટીકલ પાર્ટીમાંથી નિમાયેલા ઈલેક્ટોરલમાંથી ફક્ત અને ફક્ત ડેમોક્રેટિક પાર્ટીના ઈલેક્ટોરલને જ પ્રેસિડૅન્ટશિયલ ઈલેક્શનમાં એમનો વોટ આપવાનો અધિકાર મળે, બીજી પાર્ટીના ઈલેક્ટોરલ વોટ ના આપી શકે. એ જ રીતે જે સ્ટેટમાં જે પાર્ટીના ઉમેદવારને બહુમતી મળી હોય તે પાર્ટીના ઈલેક્ટોરલ જ પ્રેસિડેન્ટ માટે વોટ આપી શકે છે. એ સ્ટેટના નાગરિકોએ એ પાર્ટીના ઈલેક્ટોરલને વોટ આપવાનો અધિકાર વોટિંગ દ્વારા આપ્યો હોય છે. એટલે જયારે તમે ટીવી પર અમેરિકન પ્રેસિડેન્ટ ઇલેક્શનના રિઝલ્ટ જોતા હોવ છો ત્યારે નાગરિકોએ આપેલી બહુમતી પ્રમાણે એ આખું સ્ટેટ બ્લુ કે રેડ કલરમાં રંગાઈ જાય છે.